Venom 2

Το Venom 2 (πρωτότυπος αγγλικός τίτλος: Venom: Let There Be Carnage) είναι αμερικανική ταινία υπερηρώων του 2021 με τον χαρακτήρα Venom της Marvel Comics και παραγωγής της Columbia Pictures, σε συνεργασία με τη Marvel. Η διανομή έγινε από τη Sony Pictures Releasing, είναι η δεύτερη ταινία στο Σύμπαν του Spider-Man της Sony (SSU) και η συνέχεια του Venom (2018). Η σκηνοθεσία της ταινίας έγινε από τον Άντι Σέρκις από σενάριο της Κέλι Μαρσέλ, βασισμένη σε μια ιστορία που έγραψε με τον Τομ Χάρντι, ο οποίος πρωταγωνιστεί ως Έντι Μπροκ και Venom μαζί με τους Μισέλ Ουίλιαμς, Ναόμι Χάρις, Ριντ Σκοτ, Στίβεν Γκράχαμ και Γούντι Χάρελσον. Στην ταινία, ο Μπροκ και ο εξωγήινος συμβιωτής Venom πρέπει να αντιμετωπίσουν τον κατά συρροή δολοφόνο Κλίτους Κάσαντι (Χάρελσον) αφού γίνει ο οικοδεσπότης μιας παραφυάδας του Venom που ονομάζεται Carnage.

Το Venom προοριζόταν από τη Sony να είναι η αρχή ενός νέου κοινόχρηστου σύμπαντος και τα σχέδια για μία συνέχεια να ξεκινούν κατά την παραγωγή της πρώτης ταινίας. Ο Χάρελσον κλήθηκε να κάνει μια σύντομη εμφάνιση ως Κασάντι στο τέλος του Venom, με την πρόθεση να γίνει ο κακός Carnage στη συνέχεια. Οι επίσημες εργασίες για το σίκουελ ξεκίνησαν τον Ιανουάριο του 2019, με τους Χάρντι και Χάρελσον να επιβεβαιώνονται ότι θα επιστρέψουν μαζί με την Μαρσέλ ως συγγραφέα. Ο Σέρκις προσλήφθηκε ως σκηνοθέτης τον Αύγουστο, εν μέρει λόγω της εμπειρίας του στη δουλειά με το CGI και την τεχνολογία σύλληψης κίνησης, που ήταν σημαντικό μέρος της απεικόνισης του Venom και του Carnage στην ταινία. Τα γυρίσματα πραγματοποιήθηκαν στα Leavesden Studios στην Αγγλία από τον Νοέμβριο του 2019 έως τον Φεβρουάριο του 2020, με επιπλέον γυρίσματα στο Σαν Φρανσίσκο τον Φεβρουάριο. Ο τίτλος ανακοινώθηκε τον Απρίλιο του 2020.

Το Venom 2 έκανε πρεμιέρα στο Λονδίνο στις 14 Σεπτεμβρίου 2021 και κυκλοφόρησε στους κινηματογράφους στις Ηνωμένες Πολιτείες την 1η Οκτωβρίου, μετά από πολλαπλές καθυστερήσεις από την αρχική ημερομηνία του Οκτωβρίου 2020 λόγω της πανδημίας του COVID-19. Η ταινία γνώρισε εισπρακτική επιτυχία, με εισπράξεις 506,9 εκατομμυρίων δολαρίων παγκοσμίως και έγινε η έβδομη πιο κερδοφόρα ταινία του 2021, αλλά κερδίζοντας 349,2 εκατομμύρια δολάρια λιγότερα από τον προκάτοχό της. Έλαβε μικτά σχόλια από κριτικούς, οι οποίοι επαίνεσαν τις σκηνές δράσης, τη χημεία μεταξύ του Μπροκ και του Venom, τη σκηνή μέσα στους τίτλους τέλος και τις ερμηνείες των Χάρντι και Χάρελσον, αλλά επέκριναν το σενάριό του, ενώ η σύντομη διάρκεια του προκάλεσε διχασμένες απόψεις. Μια συνέχεια είναι προγραμματισμένη να κυκλοφορήσει στις 12 Ιουλίου του 2024.

Παραπομπές

Εξωτερικοί σύνδεσμοι 
 
 

Ταινίες του 2021
Αμερικανικές ταινίες
Αγγλόφωνες ταινίες
Ταινίες με τέρατα
Αμερικανικές ταινίες δράσης
Αμερικανικές ταινίες δράσης - επιστημονικής φαντασίας
Ταινίες βασισμένες σε κόμικς της Marvel
Ταινίες παραγωγής Columbia Pictures
Ταινίες τοποθετημένες στο 1996
Ταινίες τοποθετημένες στην Καλιφόρνια
Ταινίες τοποθετημένες στο Σαν Φρανσίσκο
Ταινίες γυρισμένες στο Σαν Φρανσίσκο
Ταινίες γυρισμένες στο Λονδίνο
Ταινίες γυρισμένες στα Pinewood Studios
Αμερικανικές ταινίες με υπερήρωες
Ταινίες σε παραγωγή Έιμι Πασκάλ
Ταινίες σε παραγωγή Άβι Άραντ
Ταινίες σε παραγωγή Ματ Τόλμαχ
Ταινίες 4DX
Ταινίες βασισμένες σε έργα του Τοντ Μακφάρλαν
Ταινίες σε σενάριο Κέλι Μάρσελ
Venom (σειρά ταινιών)
Ταινίες IMAX
Ταινίες με μουσική σύνθεση Μάρκο Μπελτράμι
Σύμπαν του Spider-Man της Sony